Wanneer is jy oud? – Positief
Wanneer is jy oud?
Positief	Uncategorized	 Maart 4, 2020 2 Minutes
As ek oud word
wil ek oud wees
Geen gladgestrykte plooie
geen uitgewiste spore
maar ‘n oop verlede
wil ek wees
waarop jy my lewe
Stef Bos (Stillewe)
Ek soek rond op die internet vir ‘n grappie of ‘n prentjie en kom af op heelparty oulikes, ook vanuit my eie Blog-gemeenskap. Lees so vinnig die artikel oor Babelas en ouderdom https://www.netwerk24.com/Sarie/Myself/Gesond/dis-hoekom-babelas-met-ouderdom-vererger-20180213, dink so by myselwers dat behalwe om minder te drink soos jy ouer word, kan jy natuurlik meer drink ook, of meer gereeld. Indien jou lyf gewoond is aan ‘n glas wyn of twee per dag, sal hy mos nie babbeleer nie, of hoe?
In elk geval (sien dis ‘n teken van oudword – begin met ‘n storie en kort voor lank, vertel jy iets heeltemal anders). In elk geval…….
Ek sukkel baie lankal met my oë en migraine. Dit het alles begin toe ek vir die laser operasie gegaan het, op 25. Lang storie kort, die spesialis het die kornea op my regter-oog beskadig, in so mate dat oogkundiges vir baie jare net hulle hande in die lug gegooi het, geen bril of kontaklense sou help nie. ‘n Maand terug het ek uiteindelik gegaan om my bestuurderslisensie te vervang wat gesteel is, natuurlik met ‘n oogtoets in die hand, anders “fail” hulle my. die oogarts sê toe dat ek ‘n spesialis moet gaan sie en ek maak so. Die spesialis sê dat hy wel kan opereer, maar dat enigeiets wat hy vir my “gee” vir vêr sien, sal weggevat word uit die naby sien. Ek moet terug na die oogkundige toe vir kontak lense.
In my twintigs het ek op ‘n stadium kontaklense gedra en dit was een groot stryd. Soms het ek die goed in my oë vergeet, net om die volgende oggend wakker te word met sulke lewer oë. Ander kere het ek hulle op die vloer laat val en dan so voel-voel gesoek om hulle weer op te spoor. My oë was permanent krapperig. Die oog-arts bevestig wat ek gedink het, kontak-lense gaan dieselfde effek as die operasie hê, so wanneer ek op die rekenaar wil werk of wil lees, sal ek hulle moet uithaal. Lang storie kort, ek kry toe ‘n bril.
Brille, pille, stadiger dink en plooie, seker maar alles deel van ouer word?
Gepubliseer Maart 4, 2020
Previous Post Lewens-viering
Next Post Heyjaaaaa
15 thoughts on “Wanneer is jy oud?”
Maart 4, 2020 om 8:44 vm
Ons soek n foto met jou en jou bril……
Maart 4, 2020 om 10:00 vm
Ek sê weer oudword is nie vir sissies nie. Dit klink afgesaag maar dis sowaar nie vreeslik prettig as jy so goed kon spel, en nou moet jy gedurig die woordeboek nadertrek vir die simpelste woorde nie. Dis maar een van die klagtes. Die ergste is nog dat die verlede al duideliker voor jou begin afspeel. Ek moes ‘n mooier storie vir my lewe geskryf het!!! (Nie dat jy oor die verlede wil tob nie… dit speel net soos ‘n rolprent voor jou af)
Maart 5, 2020 om 9:32 vm
LOL vir die rolprent, wonder watter klas myne sal wees? Riller, Love-story, science fiction, comedy? Miskien dalk so mengelmoes van alles.
Maart 5, 2020 om 10:28 vm
As hy nie age restriction op het nie sal ek hom graag wil sien 😊
Maart 4, 2020 om 10:36 vm
Ek kan nie wag om jou met jou bril te sien nie! Jy gaan gorgeous lyk.
Maart 5, 2020 om 9:33 vm
Jy het my gesien gister, ek lyk soos ‘n skool juffrou
Maart 4, 2020 om 10:51 vm
Gelukkig bly mens se siel jonk, al kla die lyf! Mwah!
Mwah, ja die lyf kla gereeld
Maart 4, 2020 om 11:04 vm
Jy’s oud wanneer jy oud voel. En dit gebeur nie. Jy sien ander mense se plooie en verwonder jou daaraan. Jou eie kyk jy mis. Moenie skop teen jou bril nie. Mettertyd word sy jou beste vriendin en dan verlang jy nooit weer na kontaklense nie.
Maart 4, 2020 om 12:17 nm
Ek stem saam, maar vir bietjie grys hare tussen baie swartes sien ek nog nie kans nie. Wys jou bril.
Maart 4, 2020 om 12:43 nm
Vir my is dit nogals bevrydend om ouer te te word, maar ek weet nie of ek STOKOUD wil word nie. EK WEET WEL – EK WIL OULIK OUDWORD.
Ja asb n foto meti brille 😉
Maart 4, 2020 om 4:08 nm
Jy gaan gorgeous lyk
Maart 5, 2020 om 7:23 nm
Het reeds as laerskoolkind vrede gemaak met my bril. Kontaklense – behalwe vir “high days ‘n holidays” – was heeltemal te veel moeite. Maar liewe Positief, dit gaan darem nog ‘n baie lang ruk wees voor jy jouself “oud” sal kan noem! In elk geval sal selfs ouderdom nie jou onnutsige vonkel kan verdof nie.
Maart 6, 2020 om 1:00 nm
Tannie het self baie van daai onnutsige vonkel
Maart 6, 2020 om 5:12 nm